नमक-चीनी कम नहीं किया तो 30 की उम्र में भी आएगी दिक्कत; जानिए उपाय
National Infertility Awareness Week; Can You Still Become a Parent After Menopause? Understanding Infertility and Parenthood Options जब आप टेंशन में रहते हैं, तो सीधा असर आपके लिबिडो पर पड़ता है। अगर दिनभर में 4 कप या उससे ज्यादा चाय या कॉफी पीते हैं तो बेबी कंसीव करने में ज्यादा टाइम लग सकता है
डेली की भाग-दौड़ भरी लाइफ और करियर बनाने की होड़ में चाहे मेल हो या फीमेल अपनी पर्सनल जिंदगी को भूल जाते हैं। समय कब निकल जाता है, पता ही नहीं चलता है।
आज के समय में 35-40 की उम्र में शादी करना आम बात हो गई है। ऐसे में शादीशुदा जिंदगी में सेटल होने और बेबी प्लानिंग करने में कब 3-4 साल बीत जाते हैं पता ही नहीं चलता।
कई बार तो सही उम्र में शादी करने के बाद भी सालों तक बेबी कंसीव नहीं कर पाते हैं।
हर साल 23-29 अप्रैल तक नेशनल इनफर्टिलिटी अवेयरनेस वीक के तौर पर मनाया जाता है। आज जरूरत की खबर में एक्सपर्ट से समझेंगे कि ज्यादा ऐज हो जाने पर क्या पेरेंट बन सकते हैं। अगर हां तो किन बातों का ध्यान रखना चाहिए।
सबसे पहले माता-पिता यानी पेरेंट न बनने के कारण को समझते हैं…
क्रिएटिव में बताई गईं वजहों के पीछे के कारण को समझते हैं-
फिजिकल रिलेशन: जब आप टेंशन में रहते हैं, तो सीधा असर आपके लिबिडो पर पड़ता है। जो इनफर्टिलिटी की वजह है। जिससे प्रेग्नेंसी पर इफेक्ट पड़ सकता है। इसलिए जरूरी है कि हफ्ते में तीन से चार बार फिजिकल रिलेशन जरूर हों। जिससे स्ट्रेस रिमूव हो सके।
कैफीन: अगर दिनभर में 4 कप या उससे ज्यादा चाय या कॉफी पीते हैं तो बेबी कंसीव करने में ज्यादा टाइम लग सकता है। अपनी इस आदत को कम करें या न पिएं।
डाइट: डाइट में सबसे पहले तो ट्रांस फूड जैसे पैकेट चिप्स, माइक्रोवेव पॉपकॉर्न, फ्राइड और फास्ट फूड्स जो इंफ्लामेशन बढ़ाने के साथ ही इंसुलिन रजिस्टेंस को भी बढ़ा देते हैं उनसे दूरी बनाएं। यही इनफर्टिलिटी की वजह बनते हैं। इसलिए इन्हें खाने से बचें।
नींद: हेल्थ को दुरुस्त रखने के लिए कम से कम 8 घंटे की नींद जरूर लेनी चाहिए। इससे शरीर रिचार्ज होता है।
मोटापा: मोटापे से एंड्रोजन, इंसुलिन जैसे हार्मोन इंबैलेंस हो जाते हैं। इससे ओवल्यूशन और स्पर्म क्वालिटी पर गलत इफेक्ट पड़ता है।
एक्सरसाइज: स्वस्थ शरीर के लिए एक्सरसाइज बहुत जरूरी है। पर अगर बहुत ज्यादा और हैवी एक्सरसाइज करते हैं तो इससे भी फर्टिलिटी पर असर पड़ सकता है। बेबी प्लानिंग कर रहे हैं तो हल्की एक्सरसाइज करें। जिससे थकान न हो।
स्मोकिंग-अल्कोहल: स्मोकिंग में होने वाले तंबाकू के धुएं में आरओएस लेवल होता है। यह स्पर्म को नुकसान पहुंचा सकता है। जबकि ओवर ड्रिंक से शरीर में विटीमिन बी की कमी हो जाती है।
न्यूट्रीएंट्स की कमी: लाइफस्टाइल को सही करने के लिए सबसे पहले खानपान पर ध्यान देना चाहिए। हेल्दी डाइट लेनी चाहिए। जिससे वेट न बढ़े और जरूरी न्यूट्रीएंट्स शरीर को मिल सकें।
अंजू का उदाहरण लें... उसकी उम्र 40 हो गई है। ऊपर दी गई वजहों में से लगभग तो कोई नहीं है। वो और उसका पति बेबी कंसीव करना चाहते हैं। प्रेग्नेंसी से रिलेटेड अंजू जैसी और कई महिलाएं होंगी, जो इस परेशानी से जूझ रही हैं। आइए इससे रिलेटेड कुछ सवाल और उनके जवाबों को समझते हैं-
सवाल: क्या 40 साल की उम्र के बाद मां बनना पॉसिबल है?
जवाब: बिल्कुल पॉसिबल है। एक महिला 30 की उम्र में भी मां नहीं बन सकती है जबकि एक महिला 40 की उम्र में भी मां बन सकती है। बस आपको अपना ख्याल रखना होगा।
बढ़ती उम्र के साथ महिला के मां बनने की संभावना कम होने लगती है। नेचुरली जो लोग कंसीव नहीं कर पाते हैं उनके पास भी कई उपाय हैं। जैसे- IVF, स्पर्म और एग की क्वालिटी अच्छी नहीं या अंडे नहीं बन रहे हैं तो पहले इलाज कराएं। उससे भी फायदा नहीं होता है तो डोनर का सहारा ले सकते हैं।
सवाल: अगर हम नेचुरली कंसीव करना चाहें तो इसके लिए क्या करना होगा?
जवाब: आपको कुछ उपाय करने होंगे…
सवाल: ऐसा क्यों कहा जाता है कि कम उम्र में मां बनना अच्छा होता है?
जवाब: अमेरिका की यूनिवर्सिटी ऑफ टेक्सास के सोशियोलॉजिस्ट के मुताबिक 25 से 30 साल के बीच की उम्र पेरेंट बनने के लिए परफेक्ट एज है। इस उम्र में शरीर का रिप्रोडक्टिव सिस्टम और दूसरे सिस्टम हेल्दी होते हैं। मेल और फीमेल दोनों फिजिकली और मेंटली हेल्दी रहते हैं।
सवाल: एक कपल को IVF के लिए कब जाना चाहिए?
जवाब: इसे कुछ उदाहरण से समझते हैं...
सवाल: अगर कोई कपल 40 साल के बाद IVF के लिए जाता है, उसकी सक्सेस रेट क्या होगी?
जवाब: 30 वर्ष से कम उम्र की फीमेल में हर महीने गर्भधारण करने की 20% संभावना होती है, जबकि 40 वर्ष से कम उम्र की महिलाओं में यह संभावना कम होने लगती है। इसके बावजूद कपल को निराश होने की जरूरत नहीं है। अगर आप फिजिकली फिट और एक्टिव हैं तो IVF में कोई दिक्कत नहीं आएगी।
यही नहीं अगर आपकी शादी कम उम्र में भी हुई है और आप पेरेंट नहीं बन पा रहे हैं तब भी किस्मत के भरोसे न बैठे। आप तुरंत डॉक्टर की सलाह लें।
महिला और पुरुष दोनों जांच करवाएं। इससे जरूरत पड़ने पर सही समय पर डॉक्टर IVF की सलाह दे पाएगा। आप जितनी जल्दी डॉक्टर के पास जाएंगे उतनी जल्दी सक्सेस मिलेगी।
सवाल: 40 या उससे ज्यादा उम्र में बेबी कंसीव करने में क्या-क्या प्रॉब्लम होती है?
जवाब: ज्यादा उम्र में शादी करने के बाद जल्दी प्रेग्नेंट होने वाली महिलाओं को elderly Primi कहा जाता है। मान लीजिए, आप 35 साल या इससे ज्यादा उम्र में प्रेग्नेंट होती हैं तो ऐसे में ब्लड प्रेशर, डायबिटीज होने की संभावना बढ़ जाती है। बच्चे को डाउन सिंड्रोम का खतरा भी रहता है। यानी बच्चा मेंटली और फिजिकली कमजोर हो सकता है।
सवाल: IVF के अलावा क्या कोई एडवांस टेक्नीक है, जिसे अपनाकर फर्टिलिटी को सुधार सकते हैं?
जवाब: PGTA, यह एक ऐसी टेक्नीक है जिससे फीमेल की एग और अब्नोर्मलिटी में जो समस्या दिख रही है उसको ढूंढकर इलाज किया जाता है। इसके बाद 98% केस में सफलता मिलती है।
सवाल: आयुर्वेद में फर्टिलिटी सुधारने का क्या उपाय है?
जवाब: आयुर्वेदिक डॉक्‍टर शरद कुलकर्णी का कहना है कि फर्टिलिटी बढ़ाने के लिए अश्‍वगंधा, शतावरी, आंवला, दालचीनी का यूज कर सकते हैं।
घी बहुत हेल्दी होती है। अगर आपको दूध से एलर्जी नहीं है तो दूध जरूर पिएं। अपनी डाइट में फलों के अलावा काजू, बादाम और किशमिश जरूर शामिल करें।
ये भी जरूर फॉलो करें
ऊपर लगे क्रिएटिव में बताए गए योगासन को करने का फायदा जानते हैं-
1) सूर्य नमस्कार: ये योगासन पीरियड्स में ऐंठन को कम करता है। मेनोपॉज में भी मददगार होता है। इससे महिला का यूट्स हेल्दी रहता है। फिजिकल रिलेशन बनाने में होने वाली कमजोरी दूर करने में हेल्प करता है।
2) पश्चिमोत्तानासन: यह आसन पीठ के निचले हिस्से, कूल्हों और हैमस्ट्रिंग की मसल्स को स्ट्रेच करता है। इससे महिलाओं की फर्टिलिटी में सुधार होता है। मेंटल स्ट्रेस को कम करता है और ओवरी को एक्टिव करता है।
3) जानू शिरासन: यह योगासन न सिर्फ कंसीव करने के लिए जरूरी है बल्कि प्रेग्नेंसी के दौरान भी हेल्पफुल हो सकता है। यह पेट की मांसपेशियों को आराम देते हुए हैमस्ट्रिंग को फैलाता है।
4) बटरफ्लाई पोज: यह जांघों, जननांगों यानी जेनिटल, कूल्हे के हिस्से और घुटनों की मसल्स को लचीला बनाता है। डिलीवरी के वक्त होने वाला दर्द भी इसे योग को करने से कम होता है।
5) बालासन: ये टेंशन दूर करता है और ब्लड फ्लो को बढ़ाता है। यह आसन पीठ, घुटनों, कूल्हों और जांघों की मसल्स को स्ट्रेच करता है।
एक्सपर्ट पैनल:
